OpenLLM-France/wikimedia huggingface dataset:
# Katalina Hennebergekoa

Katalina Hennebergekoa (Schleusingen, 1334 – Meissen, 1397ko uztailaren 15a) Hennebergeko kondesa zen jaiotzez eta Meissengo margravesa eta Turingiako landgravesa ezkontzaz 1347tik aurrea. Frederiko Meissengoarekin ezkondu eta gero Wettingo etxeak bere aitaren lurrak oinordetzan jaso zituen. Henrike IV.a Henneberg-Schleusingenekoa eta Judith Brandenburgo-Salzwedelekoaren bigarren alaba izan zen.
Henrike IV.a hil zenean, testamenduan oinordetza eman zizkien Hennebergeko konderriaren hainbat lur sail bere emazte eta alabei, beste zatiak bere anaia Joani utziz. Judith hil zenean 1353ko otsailaren 1ean, alabek jaso zuten lurra eta otsailaren 9an Frederiko Meissengoak Coburg inguruko lurraldeak eskuratu zituen.
Bikoteak hiru seme alaba izan zituen heldu izatera iritsi zirenak. Senarra hil zenean, hala ere, semeak oraindik adinez txikikoak ziren. Katalinak bere lurraldeak zein senarraren lurrak kudeatu zituen hauek helduak izan arte. Tarte horretan hainbat gai garrantzitsu erabaki zituen eta bere zigilu propioa ere izan zuen.
* Datuak: Q122857
* Multimedia: Catherine of Henneberg / Q122857
# Katalina Howard

Katalina Howard (Lambeth, Londres, c. 1523 – Londresko dorrea, 1542ko otsailaren 13a) Henrike VIII.a Ingalaterrakoaren bosgarren emaztea eta Ingalaterrako erregina ezkontidea izan zen. Lord Edmund Howard eta Joy Culpeperren alaba, Ana Boleynen lehengusina eta Thomas Howard 3. Norfolkeko Dukearen iloba izan zen. Ana Cleveskoaren zerbitzura sartu zen eta han erregearen arreta erakarri zuen. 1540ko uztailaren 28an erregearekin ezkondu zen. Henrikek 49 urte zituen eta Katalinak 17. Thomas Culpeper senidearekin adulterioa egiteagatik burua moztu zioten.

## Kanpo estekak

* Datuak: Q188926
* Multimedia: Catherine Howard / Q188926
# Khagaria barrutia

Khagaria barrutia Indiako barruti bat da, Munger dibisioan, Bihar estatuan. 1.666.886 biztanle ditu 1.485 kilometro koadrotan.

## Mugakideak

Honako barrutiekin egiten du muga:
Saharsa barrutia Munger barrutia

## Ikus, gainera

* Bihar

## Kanpo estekak

* Datuak: Q49175
* Multimedia: Khagaria district / Q49175
# Khaidarkanita

Khaidarkanita haluro motako minerala da.

## Ezaugarriak

Khaidarkanita haluro mineralaren formula kimikoa hau da: ${\ce {Na0.34Cu4Al3(OH)14F3 * 2H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Khaidarkanite: Mineral information, data and localities.» www.mindat.org (Noiz kontsultatua: 12-05-2019).
# Khairul Anuar Mohamad

Khairul Anuar Mohamad (Kemaman, 1991ko irailaren 22a) arkularia da. Malaysia ordezkatu zuen 2012ko Udako Olinpiar Jokoetan, 2016ko Udako Olinpiar Jokoetan eta 2020ko Udako Olinpiar Jokoetan.

## Erreferentziak

* ↑ Khairul Anuar Bin Mohamad
* ↑ Khairul Anuar MOHAMAD

## Kanpo estekak

* Datuak: Q1705807
* Multimedia: Khairul Anuar Mohamad / Q1705807
# Khakas

Khakasak (khakaseraz: Тадарлар, Tadarlar; errusieraz: Хака́сы) Siberian (gehienbat Khakasian) bizi den talde etnikoa da. Euren hizkuntza, khakasera, turkiar familiakoa da.

## Erreferentziak

* ↑ Euskaltzaindia. (PDF) 190. arauaː Munduko herriak eta etniak. .

## Kanpo estekak

* Datuak: Q240293
* Multimedia: Khakas people / Q240293
# Khaled

Khaled Hadj Ibrahim —arabieraz: خالد حاج إبراهيم‎‎— (Oran, Aljeria, 1960ko otsailaren 29a) egile abeslaria da. Idolotzat dute bere jaioterrian, baina zenbait urtez ezin izan zuen han abestu, Islamaren Salbaziorako Fronteak mehatxupean izan zuelako bere kanten letrengatik. Arabiar musika egiten du gehienbat, baina jatorri desberdineko erritmoekin uztartuta. Raï izenez (bere ama hizkuntzan, «iritzia») ezagutzen den musikaren sortzailea da. Orango tradizioan emakumeek kantatzen duten musikan errotuta dago estilo hori. Lan aipagarrienen artean ditu: Le Camel, Hada Raykoum Khaled, (1992), N'ssi n'ssi (1993) eta Sahra (1996), C'est la vie (2012).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q312609
* Multimedia: Khaled / Q312609
# Khajuraho

Khajurahoko monumentu multzoa$^1$ UNESCOren gizateriaren ondarea :
| Mota | Kulturala |
| Irizpideak | i, iii |
| Erreferentzia | 240 |
| Kokalekua | India |
| Eskualdea$^2$ | Asia eta Ozeania |
| Koordenatuak | 24°51′N 79°56′E﻿ / ﻿24.850°N 79.933°E﻿ / 24.850; 79.933 |
| Izen ematea | 1986 (X. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Khajuraho (hindiz: खजुराहो) Indiako herri bat da, Chhatarpur barrutian dagoena, Madhya Pradesh estatu federatuan. Bere Erdi Aroko tenplu hinduista eta jainistei esker ospetsua da, estatua erotikoak dituztenak. 1986an UNESCOk Gizateriaren Ondare izendatu zuen. Bere izena sanskritozko Kharjuravāhaka hitzetik dator, kharjura (datil palmondo) eta vāhaka (eramaile) hitzen lotunea dena.
Chandela dinastiaren hiriburua izan zen Khajuraho. Guztira laurogeita bost tenplu daude, Shiva, Vishnu, Braluna eta santu jainistei eskainiak. 925. urtean eraiki zen lehenengo tenplua, 64 yoginiei eskainia, eta mende bat geroago bukatu zen azkena.
Tenpluak bi taldetan bereiz daitezke. Mendebaldeko taldean shikara motako tenplu handienak eta ederrenak daude. Horien arteko Kandariya Mahadeva da nagusia, Shivari eskainia. Ojiba formako estalkia du, eta 31 metroko garaiera. Aberaski apaindua dago Chandela estiloko eskultura hoberenekin.
Vimāna motako lehenengo tenpluak ez ziren oso handiak eta estalkiek, piramide formakoak, hiru maila zituzten gehienez.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/8/29 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q178948
* Multimedia: Khajuraho / Q178948
# Khakasera

Khakasera (Хакас тілі, Khakas tîlî) khakasiarren hizkuntza da, turkiar hizkuntzen familiakoa. Hizkuntza eranskari honek 20.000 hiztun inguru ditu, gehienek errusieraz ere egiten dutenak. Hainbat aldaera ditu, khakasiar tribuen arabera.

## Erreferentziak

* ↑ Euskaltzaindia. (2007-03-30). 38. araua - Munduko estatu-izenak. .

## Kanpo estekak

* Datuak: Q33575
* Multimedia: Khakas language / Q33575
# Khaju zubia

Khaju zubia (persieraz: پل خواجو‎, Pol-e Xāju) Iran erdialdeko Isfahan hirian dagoen zubi bat da, hiriko zubi historikoen artean ederrena. Zayandeh ibaia zeharkatzen du eta hiriko Kamal Ismail kalearen amaieran dago.
Ibaia zeharkatzeko balio izateaz gain Khaju zubia hiritarrentzako elkargunea ere bazen antzina.

## Historia

Zayanderud ibaia Irango goi-ordokiko ibai handiena da. 1650. urtean Safaviden dinastiako Abbas II.ak aurrez izan zen zubi zahar baten hondarren gainean zubi berria eraikitzeko agindua eman zuen. Aurkitu diren idazki batzuk iradokitzen dute 1873. urtean berriztatze lanak egin zirela.
Zubiaren alboan pabiloi bat eraiki zen, Abbas II.ak zubiaren edertasunaz gozatzeko. Izan ere persiarren zubien eraikuntzako monumentu gorena zen Khaju zubia. Isfahanera mendeetan zehar iritsitako bisitariek Irandar eta islamiar arkitekturaren maisulana zela adierazi zuten.

## Egitura

23 arku dituen zubia da. Goian bigarren solairu bat du arku txikiagoz osatua. Guztira 133 metro luze da eta 12 metrotako zabalera du.

## Erreferentziak

* 1 2 3 www.sirang.com, Sirang Rasaneh. «Khajoo Bridge 2024 | Isfahan, Isfahan | Sights - ITTO» itto.org | Iran Tourism & Touring (Noiz kontsultatua: 2024-09-25).
* 1 2 (Ingelesez) Mainstone, Rowland J.. (1998). Developments in Structural Form. Architectural Press ISBN 978-0-7506-2893-8. (Noiz kontsultatua: 2024-09-25).
* ↑ «Life Line 3: Water» web.archive.org 2011-09-04 (Noiz kontsultatua: 2024-09-25).

## Kanpo estekak

* Datuak: Q1740490
* Multimedia: Khaju Bridge / Q1740490
# Khal Drogo

Khal Drogo, George R. R. Martin idazlearen A Song of Ice and Fire eleberri saileko eta Game of Thrones telesaileko izaki bat da, azken horretan Jason Momoa aktoreak antzeztu zuen.
Izaera basati eta gupidagabea eta gorpuzkera indartsu eta gihartsuko dothraki herriaren kahl edo erregea da. Ospe beldurgarria izateaz gain 40.000 gerlariz osatutako kalashar edo gudarostearen buru da. Daenerys Targaryenekin ezkonduko da.
* Datuak: Q5959381
* Multimedia: Khal Drogo / Q5959381
# Juan María Zorriketa

Juan María Zorriketa Aspiazu (Bilbo, 1940ko ekainaren 11) bizkaitar futbolari ohia da, atzelari moduan aritzen zena.

## Taldeak

| Kluba | Urtea |
| Athletic Club | 1958-1959 |
| Barakaldo Club de Fútbol | 1959-1960 |
| Athletic Club | 1959-1962 |
| Indautxu Kirol Elkartea | 1962-1963 |
| Athletic Club | 1963-1970 |
| Sestao Sport Club | 1970-1971 |
* Datuak: Q3810884
# Juan Mendizabal

Juan Mendizabal (Bilbo, 1965) bizkaitar pintorea da.

## Biografia

1990ean Arte Ederretan lizentzia eskuratu zuen Euskal Herriko Unibertsitatean, eta 1998tik aurrera Euskal Herrian hainbat erakusketatan parte hartu badu ere, Parisen bizi da azken urteotan. 2000. urtean Gure Artea erakusketarako hautatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12261056
# Juan Meléndez Valdés

Juan Meléndez Valdés (Ribera del Fresno, 1754ko martxoaren 11 – Montpellier, 1817ko maiatzaren 24a) espainiar idazlea izan zen. Salamancako Unibertsitatean ikasi zuen, eta ondoren Humanistikako katedradun izan zen han. Salamancan Cadalso ezagutu zuen, eta hari esker izan zuen Europako olerkigintzaren berri. Zenbait lan egin zituen Jose Bonaparterentzat, eta horren ondorioz atzerrira ihes egin behar izan zuen. Olerkigintzan jardun zuen batik bat; olerkiak Batilo ezizenaz sinatzen zituen. Meléndez Valdésen lana XVIII. mendean batera agertzen ziren bi joeren artean dago banaturik: alde batetik, idazlan anakreontikoak eta erotikoak (odak, erromantzeak eta letrillak), rokoko garaiko giroaren isla; bestetik, poesia filosofiko morala (odak eta epistolak), askoz errealistagoa. Idatzi zituen lanen artean aipagarrienak hauek dira: Las bodas de Camacho (1784), La paloma de Filis, Odas anacreónticas, Idilios, La beneficencia, La mendiguez, Besos de amor eta La flor de Zurguén.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2415144
* Multimedia: Juan Meléndez Valdés / Q2415144
# Juan Mata

Juan Manuel Mata García (Burgos, Espainia, 1988ko apirilaren 28a-) , Mata izenez ezaguna, futbol jokalari espainiarra da. Hainbat futbol taldetan jokatu duen erdilari eta aurrelaria da.
Burgosen jaio arren, beti asturiarra sentitu da, zeren eta hiru urte zeukanetik bertan bizi izan zen, zehazki, Oviedon. Bertan hasi zen futbolean jokatzen.
2006. urtean egin zuen debuta Juan Matak, Real Madrid Castilla futbol taldearekin. Nahiz eta talde horretan profesionalki jokatzen hasi, urtebete iraun zuen bertan. Horren ondoren, Valentziara abiatu zen bertako taldearekin (Valencia CF) jokatzeko. Hasieran, talde honetan ezinbestekoa izan ez arren, bere lekua bilatzen hasi zen. Quique Sánchez Flores entrenatzailea kendu eta gero, Matak bere aukera argiena aurkitu zuen Ronald Koemanekin. Entrenatzaile berriarekin, jokalaria minutu gehiago jokatzen hasi zen eta aldi berean, konfiantza handiagoa lortzen. Valencian eman zituen denboraldietan, beste bi jokalariekin talde hilgarria sortu zuten. Jokalari hauek David Villa eta David Silva ziren, eta "ché sardea" izena hartu zuten.
Valentziako futbol taldearekin lau denboraldi egin zituen eta txapelketa bat lortu zuen: Errege Kopa. Bere bilakaera ikusgarriaren ondorioz, hainbat taldek fitxatu nahi izan zuten. Azkenean, 2011ko udan, Mata Londresera ailegatu zen Chelsea futbol taldean jokatzeko.
Guztira, 330 partidu jokatu ditu: 237 Espainiako eta Ingalaterrako ligen artean; 35 kopako txapelketetan; eta 58 Europako txapelketetan. Horrez gain, Juan Mata Espainiako selekzioko jokalaria da eta 30 partidu jokatu ditu nazioarteko jokalari bezala, Munduko eta Europako kopak irabaziz.
Matak hainbat banakako sari irabazi ditu bere ibilbidean zehar. Horien artean, 2013an Chelsea futbol taldeko jokalari onena izendatu zuten.
* Datuak: Q168740
* Multimedia: Juan Mata / Q168740
# Jozef Gašpar

Jozef Gašpar (1977ko abuztuaren 23a - ) Eslovakiako futbolaria da.
Hainbat futbol taldetan jokatu du, esaterako FK Inter Bratislava eta Vasas SC.

## Kanpo estekak

* (Japonieraz) J.League Data Site
* Datuak: Q2255335
* Multimedia: József Gáspár / Q2255335
# João Alfredo

João Alfredo Brasilgo udalerri bat da, Pernambuco estatuan kokatua. 27.725 biztanle ditu 139,87 km²ko eremuan.

## Ikus, gainera

* Pernambuco

## Kanpo estekak

* Datuak: Q786899
* Multimedia: João Alfredo / Q786899
# Jozef Israëls

Jozef Israëls (Groningen, 1824ko urtarrilaren 27a - Scheveningen, 1911ko abuztuaren 12a) Hagako Eskolako herbeheretar margolaria izan zen.
Familia judu bateko kidea, bere jaioterriko Minerva Akademian ikasi zuen eta gero ikasketak jarraitu zituen Amsterdamgo Arte Ederren Errege Akademian. Jan Krusemanen marrazketa ikaslea izan zen. 1845etik 1847ra Parisen ikasi zuen eta Groningenera itzuli zen 1870ean Hagara joan zen arte. Aleida Schaapekin ezkondu zen eta bien seme Isaac Lazarus Israëls ere margolaria izan zen.
Gai historiko eta dramatikoak estilo erromantikoan margotzen hasi zen, baina Zandvoort hiri arrantzaleko gaixotasun batetik errekuperatu ondoren, emozioz eta errukiz beteriko estilo errealistara aldatu zen bizitzaren eguneroko tragediak margotzeko.
Paisaia-margolarien Hagako Eskolako kide eta XX. mendearen bigarren erdiko margolari herbeheretar errespetatuenetako bat izan zen.

## Iruditegia

* Langs Moeders Graf, 1856
* We Grow Old. Jozef Israëls, 1878
* Alone in the World, 1881
* : A Jewish Wedding., 1903

## Kanpo estekak

* Datuak: Q528460
* Multimedia: Jozef Israëls / Q528460
# Jozef Vengloš

Jozef Vengloš (Ružomberok, 1936ko otsailaren 18a - Bratislava, 2021eko urtarrilaren 26a) Eslovakiako futbolaria eta entrenatzailea izan zen.
Entrenatzaile gisa Australiako futbol selekzio nazionala, Txekoslovakiako futbol selekzio nazionala eta Eslovakiako futbol selekzio nazionala taldeak zuzendu zituen.

## Kanpo estekak

* (Japonieraz) J.League Data Site
* Datuak: Q444279
# Jozef Tiso

Jozef Tiso (Bytča, Trenčín Konderria, Austria-Hungariako Inperioa, 1887ko urriaren 13a - Bratislava, 1947ko apirilaren 18a) eslovakiar apaiz katolikoa eta politikaria izan zen, Eslovakiako Herri Alderdiaren buruzagia. 1939-1945ean, Eslovakiako Lehen Errepublikako presidentea izan zen, Hirugarren Reicharen mende. Bigarren Mundu Gerraren ostean epaitu eta urkatu zuten, Txekoslovakiari traizio egin eta Alemania Naziarekin kolaboratzeagatik.

## Erreferentziak

* ↑ Kopanic, Michael J.. The Legacy: The Tiso plaque controversy. ce-review.org (Noiz kontsultatua: 2016-12-02).

## Kanpo estekak

* Datuak: Q154346
* Multimedia: Jozef Tiso / Q154346
# João Alves de Assis Silva

João Alves de Assis Silva (1987ko Martxoaren 20a - ) Brasilgo futbolaria da.

## Selekzio nazionala

Brasilgo selekzioarekin :
| Urtea | Partida | Gol |
| 2007 | 1 | 0 |
| 2008 | 2 | 0 |
| 2009 | 0 | 0 |
| 2010 | 0 | 0 |
| 2011 | 0 | 0 |
| 2012 | 0 | 0 |
| 2013 | 11 | 5 |
| 2014 | 6 | 0 |
| Guztira | 20 | 5 |

## Erreferentziak

* ↑ National Football Teams

## Kanpo loturak

* (Japonieraz) J.League Data Site
* Datuak: Q314099
* Multimedia: Jô / Q314099
# Kirol-federazio

Kirol-federazioa kirol-modalitate jakin bat sustatzea eta egitea helburu dituen irabazi-asmorik gabeko elkarte pribatua da, nortasun juridikoduna, kirol-elkartez, kirolariz, epailez, eta abarrez osatua. Beste funtzio batzuen artean, kirol-federazioek kirol-jarduna eta -lehiaketak sustatzen, kalifikatzen, baimentzen eta arautzen dituzte, eta diziplina-ahala dute arau-hausteak zehatzeko.
Tokiko mailaren arabera, mota askotakoak izan daitezke:
* nazioarteko kirol-federazioa (FIFA adibidez)
* kirol-federazio nazionala edo estatu-mailako kirol-federazioa (Espainiako Futbol Federazioa adibidez)
* lurralde-mailako kirol-federazioa edo erkidego-mailako kirol-federazioa (Nafarroako Futbol Federazioa adibidez)

## Erreferentziak

* ↑ Euskalterm: [Kirol-zuzenbidea Hiztegia] [2018]

## Kanpo estekak

* Datuak: Q2485448
* Multimedia: Sports governing bodies / Q2485448
# Kirol-jantzi

Kirol-jantzia edo txandala (Heg.) batez ere kirola egiteko erabili ohi den jantzi bat da. Bi pieza dira: galtza batzuk eta jaka edo jertse bat. Kirol-jantziak kotoiz, zuntz sintetikoz, poliesterrez edo bien nahasketa batez eginak daude. Jaka aurreko kremailera batekin ixten da, elastikoak ditu ukabiletan eta bi poltsikoetan. Txanoa ere izan dezake. Prakak elastikoz edo lokarriz eusten dira eta jaka bezalako poltsikoak eraman ditzakete.

## Etimologia

Hitz honen jatorria, frantsesezko "chandail" hitzean dago, marchand d'ail, merkatari edo baratxuri saltzailearen laburdura herrikoia, Parisko Les Hallesen barazki merkatuko langileak izendatzen zituena, eta, ondoren, metonimiagatik, zeramaten jertsea. Chandail hitzak frantsesez, hala ere, jertse esan nahi du gaur egun.

## Historia

Kirol-jantzia, jatorrian, kirol jardueretarako erabilia izan zen arren, bere arintasun eta erosotasunagatik, berehala, ia erabilera unibertsaleko jantzi izatera pasa zen. Gaur egun, helduek eta gazteek aisialdian erabiltzen duten jantzi informala da. Haur eta haurrentzako kirol-jantzi modeloak daude.
1919-1920an, mugimendu futuristaren zati bezala, Thayahtek, bere anaia RAMekin batera, "TuTa" izeneko funtsezko gizon soineko bat asmatu zuten, egunero erabiltzeko poltsikoak eta gerrikoa zituena, fabrikatzeko erraza eta kostu txikikoa, garai hartako moda burgesaren aurka: izena, tout-de-même frantsesaren egokitzapen bat da, "dena gauza bera". Thayahten esanetan TuTa "Italiako modaren historian inoiz sortutako arroparik futuristena eta berritzaileena" zen. Bere helburua moda iraultzea, bereziki Italiar moda. Arropa bera ekoizteko patroiak La Nazione egunkarian argitaratu ziren, mundu guztiarentzat arropa egitea eskuragarri egon zedin. Herri osoarentzako eguneko arropa gisa pentsatua, Florentziako goi-klaseak baino ez zuen adoptatu berrikuntza handi gisa.
Hala ere, proposamen honek ez zuen arrakasta handirik izan eguneroko arropetan, eta eskariak bere ibilbidea lan mundua babesteko jantzi bezala jarraitu zuen, bereziki industria metalurgikoa, non langileak tuta blu (kirol-jantzi urdina) izena hartu zuen.
1964an Adidas kirol-jantziak masiboki ekoizten hasi zen, kaleko jantzi gisa. Garai horretara arte kirol munduan erabiltzen zen batez ere.
Kirol-jantzia oso ezaguna izan zen hip hop eta breakdance zaleen artean 1980ko hamarkadan. Garai honetan, kirol-jantziak, triazetato eta poliester nahasketa batekin egiten ziren, oso itxura distiratsua ematen ziena, eta dantza mugimenduak errazten zituena, bereziki, lurrean gorputzarekin egiten ziren biraketak.

## Erreferentziak

* ↑ «CHANDAIL : Définition de CHANDAIL» www.cnrtl.fr (Noiz kontsultatua: 2020-05-02).
* ↑ Per il sole e contro il sole : Thayaht & Ram : la tuta, modelli per tessuti. Sillabe 2003 ISBN 88-8347-157-1. PMC 52365072. (Noiz kontsultatua: 2020-05-02).

## Kanpo-estekak

* Datuak: Q608441
* Multimedia: Tracksuits / Q608441
# Kirol-oinetako

Kirol-oinetakoak kirola egiteko bereziki diseinatutako oinetakoak dira. Eguneroko jardunerako oinetako erosoak dira. Hasieran kirolerako sortu zituzten, baina 1980tik aurrera janzteko zapata bilakatu ziren. Hego Euskal Herrian zapatilak edo tenisak, (tenis-oinetakoak) terminoak ere erabiltzen dira lagunarteko erregistroan.

## Ikus, gainera

* Abarkak,
* Botak,
* Espartinak,
* Txankletak, tongak edo hondartzako espartinak,
* Txapinak,
* Txinalak,
* Zapata, Oski.

## Erreferentziak

* ↑ Euskalterm: [Oinetakoen Hiztegia] [2009]
* ↑ Fundazioa, Elhuyar. «zapatilak» Elhuyar Hiztegia (Noiz kontsultatua: 2023-04-05).

## Kanpo estekak

* Datuak: Q815554
* Multimedia: Athletic shoes / Q815554
# Kirol-klub

Kirol-kluba kirola praktikatzeari eskainitako kluba da. Klub batzuek txapelketa ofizialetan lehiatzen duten taldeak dituzte, beste klub batzuk aisialdiko ekintzetara mugatzen dira. Klub batek kirola praktikatzeko jolasten ikasteko instalazioak ditu; kirol anitzeko kluba deitzen zaio kirol anitz praktikatzen denean.
Oro har, jendeak aintzatesten dituen kirol-klubak praktikatzen duten kiroletako batengatik izan ohi dira, ez horien guztien konbinazioagatik. Hala ere, badira hainbat lehiaketatan bikainak diren kirol anitzeko klubak, hala nola FC Barcelona, Real Madrid, Cruz Azul, Atlético Nacional, Galatasaray, Olympiakos, CSKA Moscow, Alianza Lima, Universitario de Deportes, Sporting Cristal, River Plate, Peñarol, Boca Juniors, Universidad Católica, Velez Sarsfield, Racing, Nacional, besteak beste.
Kirol talde guztiak ez dira bazkide klubak. Afizionatu mailan talde informalak daude, hau da, estatus juridikorik gabe. Kirol profesionalean, talde batzuk irabazi-asmoko enpresak dira, hala nola KSA-ak .

## Espezialitateak

Kirol-klubak bere jarduera kirol edo kirol diziplina zehatzetara bideratzen duenean, bere izenak jasotzen ditu espezialitate horietarako, hala nola futbol kluba, ur-kluba, country kluba, etab.

## Kanpo estekak

* Datuak: Q847017
* Multimedia: Sports clubs / Q847017
# Kirol-zinema

Kirol-zinema kirolezko filmak biltzen dituen zinema da. Adibidez, The Champion, Charlie Chaplinekin, Raging Bull, Horse Feathers filmak biltzen ditu. Kirol-zinemaren gaiak talde baten edo kirolari bakar baten garaipenetan oinarritzen dira zailtasunari nola aurre egiten duten erakutsiz.

## Kanpo estekak

* Datuak: Q1339864
* Multimedia: Sports films / Q1339864
* ↑ (Ingelesez) Didinger, Ray; Macnow, Glen; Hackman, Gene. (2009). The Ultimate Book of Sports Movies: Featuring the 100 Greatest Sports Films of All Time. Running Press, 10–11 or. ISBN 0762435488..